RBF รอรับสกัดกัญชงหนุน
นักวิเคราะห์มีมุมมองเชิงบวกมากขึ้นกับ RBF หลังเริ่มเห็นอย.ปลดล็อก license โรงสกัดน้ำมันเมล็ดกัญชง คาดมีการทยอยปลดล็อก license CBD เร็วๆ นี้
นักวิเคราะห์มีมุมมองเชิงบวกมากขึ้นกับ RBF หลังเริ่มเห็นอย.ปลดล็อก license โรงสกัดน้ำมันเมล็ดกัญชง คาดมีการทยอยปลดล็อก license CBD เร็วๆ นี้
27 มิ.ย. 2564

คุณค่าบริษัท
เมื่อวันที่ 22 มิ.ย. 2564 ที่ผ่านมา ทางอย.ได้มีการอนุมัติ license สำหรับการสกัดน้ำมันในเมล็ดกัญชงอย่างเป็นทางการครั้งแรก ทำให้ประเมินว่า บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ที่เป็นผู้ขอใบอนุญาตในล็อตแรกจะได้รับการอนุมัติในเร็วๆ นี้เช่นกัน
ทั้งนี้ ทางนักวิเคราะห์มีมุมมองเชิงบวกมากขึ้นกับ RBF หลังเริ่มเห็นอย.ปลดล็อก license โรงสกัดน้ำมันเมล็ดกัญชง และคาดจะเห็นการทยอยปลดล็อก license การปลูก-โรงสกัด CBD ในเร็วๆ นี้เช่นเดียวกัน อีกทั้งยังเห็น Upside ในธุรกิจกัญชงจากประมาณการเดิม
ขณะที่ พืชกระท่อมได้ถูกปลดล็อกจากการเป็นสารเสพติดให้โทษประเภทที่ 5 แล้วตั้งแต่วันที่ 26 พ.ค. 2564 และจะเริ่มมีผลบังคับใช้ช่วงปลาย ส.ค. 2564 ซึ่งคาดมีโอกาสสูงที่กระท่อมจะมาต่อยอด S-curve ของกำไรได้ไม่ต่างจากกัญชงในปี 2565-2566 เป็นต้นไป จากสรรพคุณช่วยเรื่องความกระฉับกระเฉง ซึ่งตรงกับ Target group ของลูกค้าหลัก Energy drink (30% ในพอร์ต) และรักษาโรคเบาหวาน เข้าธีม Functional drink และกระบวนการสกัดใกล้เคียงกับกัญชง ทำให้คาด RBF จะเป็น 1 ในผู้ได้ประโยชน์สูงสุดคล้ายกับตอนกัญชง จากการมีลูกค้าในมือ, มี Contract กับเกษตรกร และมีโรงสกัดของตนเอง
โดยทาง บล.เมย์แบงก์ กิมเอ็ง (ประเทศไทย) ปรับลดกำไรปี 2564 ลง 13% เพื่อสะท้อนผลกระทบโควิด-19 ระลอกที่ 3 และปรับกำไรปี 2565-2566 ขึ้น 42-51% จาก Upside ธุรกิจกัญชงที่มากกว่าคาด โดย Valuation ดังกล่าวมีความเหมาะสมกับ PEG ใกล้เคียง 1 เท่า เมื่อเทียบกับการเติบโตเฉลี่ยปี 2565-2566 ที่ 41% และระยะยาวมีโอกาสโตได้ต่อกับ Megatrend ธีมพืชเศรษฐกิจ และธีมรักสุขภาพ ปรับเพิ่มคำแนะนำจาก “ถือ” เป็น “ซื้อ” ด้วยราคาเป้าหมายใหม่ปี 2565 ที่ 22.60 บาท
…
ผู้ถือหุ้นรายใหญ่
รายชื่อกรรมการ